অস্ট্রেলিয়ার একটি যাত্রীবাহী বিমানের কেবিনে গতকাল বৃহস্পতিবার পাঁচটি ইঁদুরছানা পাওয়া গেছে। এ কারণে সিডনি বিমানবন্দর থেকে ব্রিসবেনগামী কোয়ান্টাস এয়ারলাইনসের বোয়িং ৭৬৭ বিমানটির যাত্রা বাতিল করা হয়। যাত্রীদের অন্য একটি বিমানে গন্তব্যে পাঠানো হয়। এয়ারলাইনসের মুখপাত্র জানান, এ ধরনের ঘটনা তাঁদের বিমানে এই প্রথম ঘটল। ইঁদুরছানাগুলো কীভাবে ওই কেবিনে গেল, বিষয়টি তদন্ত করে দেখা হচ্ছে। বিবিসি।